“My pa sê beamptes het hom egter na Welkom verwys, omdat die boete daar betaal moes word,” het Jack gesê. “ ŉ Man in ŉ verkeersbeampteuniform het toe aangebied om saam met my pa na Welkom te ry om hom te wys waar die kantoor geleë is waar die boete betaal moet word. Toe hulle egter daar aankom, het die kantoor hom glo óók weggewys en na die munisipale kantore gestuur.”
Volgens Jack is die hele gesin deur die voorval getraumatiseer, maar is hulle dankbaar dat hul pa gevind is en nog lewe. “As ŉ mens sien hoe erg hy aangerand is, is dit ŉ wonderwerk dat hy lewe. Hy het ŉ hele aand lank in die koue spandeer. Hy is stabiel en ons behoort vandag terugvoer van die dokter oor sy toestand te kry.”
Die Welkom-polisie ondersoek die voorval. Maroela Media wag vir terugvoer van die polisie vir meer inligting.
My hart gaan uit na die Oom en sy familie. Ek hoop en bid net dat die trauma nie te erg vir hom was nie. Hoop hy herstel spoedig.
Daar word gebid vir u, mnr van Staden vir algehele herstel en mag u die warm hande van ons Vader aanvoel, waar Hy u styf vashou.